Rubin Eszter korábbi könyvei
a Jaffa Kiadónál:

Árnyékkert

Hisztaminintolerancia szakácskönyv

Hisztaminintolerancia szakácskönyv 2.

Gyulladáscsökkentő étrend és életmód (IBS, SIBO)

Hormonegyensúly étrend és életmód

Az új hedonizmus szabadsága

Hisztaminintolerancia étrend- és életmód

Copyright © Rubin Eszter, 2024

© Jaffa Kiadó, 2024

Minden jog fenntartva

Fotó: Rubin Eszter

Food styling: Rubin Eszter

Borítófotó: Moravcsik Borka

Kerámia: Lantos Judit

Borítóterv: Tillai Tamás

Belívterv és tipográfia: Somogyi Dominika

Szerkesztő: Halász Dóra

Felelő szerkesztő: Schultz Judit

Felelős kiadó: Rados Richárd

Jaffa Kiadó • www.jaffa.hu

ISBN 978 963 687 125 3

A RECEPTEKBEN LEGTÖBBSZÖR HASZNÁLT MENTES HOZZÁVALÓK:

• Torras 72%-os glutén-, tej- és cukormentes étcsokoládé

• Torras kakaóbabtöretes glutén-, tej- és cukormentes étcsokoládé

• Torras glutén-, tej- és cukormentes fehér csokoládé

• Szafi Reform négyszeres erősségű édesítő

• Alsan Bio vegán vaj

• Violife natúr növényi krémsajt

• Kara vagy Delcoco kókuszkrém

Mindegyik hozzávaló kapható a bioboltokban, megrendelhető interneten, és némelyik akár a hétköznapi élelmiszerboltok mentes polcain is megtalálható.

SÜTŐBEN KÉSZÜL

TORTÁK ÉS TORTÁCSKÁK

Gesztenyetorta

TÉSZTA

• 20 dkg natúr gesztenyemassza

• 6 csapott ek Szafi négyszeres édesítő (eritrit–stevia keverék)

• 3 ek kókuszkrém (Kara vagy Delcoco)

• 5 tojás

• 1 ek rum

• 5 púpozott ek mandulaliszt

KRÉM

• 40 dkg natúr gesztenyemassza

• 1 ek édesítő

• 1 tk rum

• 2 dl kókuszkrém

BEVONAT

• 20 dkg natúr gesztenyemassza

• 1 ek édesítő

• 1,5 dl kókuszkrém

CSOKOLÁDÉMÁZ

• 4 dkg Alsan Bio vegán vaj

• 6 ek kókusztej

• 1 ek édesítő

• 2 púpozott ek kakaópor

AZ ÖSSZEÁLLÍTÁSHOZ

• 4 ek cukormentes fügelekvár

• 20 dkg áfonya

• 5 dkg szeder

• 10 dkg ribizli

• A tojásokat szétválasztom, a fehérjét az édesítővel habbá verem.

• A sárgáját is felverem, majd simára keverem a gesztenyemasszával és a kókuszkrémmel, hozzáadom a rumot és a mandulalisztet.

• Elkeverem benne a tojáshab egyharmadát, majd óvatosan beleforgatom a másik kétharmadát is.

• 19 cm-es kerek tortaformában 180 fokos sütőben fél óra alatt megsütöm.

• Tűpróbával ellenőrzöm, hogy átsült-e a tészta.

• A krém hozzávalóit simára keverem.

• A bevonat hozzávalóit is simára keverem.

• Egy kis lábosba teszem a vajat, a kókusztejet és az édesítőt. Alacsony hőfokon felolvasztom, majd leveszem a tűzhelyről, hozzáadom a kakaóport, és folytonos keverés mellett besűrítem.

• Ha kihűlt a tészta, két részre vágom, és a vágási felületüket megkenem lekvárral.

• Az alsó részre kenem a gesztenyekrémet, belenyomkodom az áfonya felét.

• Ráteszem a felső részt, és bevonom a tortát.

• A langyosra hűlt csokoládémázat habzsákba töltöm, és a tortára nyomom.

• Végül a gyümölcsökkel díszítem.

Banoffee DEKADENS BANÁNOS-MOGYORÓS SAJTTORTA

Ez a torta egy szuperdekadens darab a könnyedségével, komplexitásával és ezzel együtt a tökéletes ízharmóniájával.

TÉSZTA

• 4 tojás

• 4 ek Szafi négyszeres édesítő (eritrit–stevia keverék)

• 4 ek mandulaliszt

• 2 ek barna rizsliszt

TOVÁBBIAK

• 7 dkg natúr földimogyoró

• 3 banán

• 2 adag alap-csokoládékrém (itt)

• 25 dkg crunchy mogyoróvaj

• 6 doboz (90 dkg) Violife natúr vegán krémsajt

• 3 ek édesítő

• 4 tojásból piskótát sütök.

• A sütőt előmelegítem 180 fokra.

• A tojásfehérjét kemény habbá verem. A sárgáját az édesítővel kihabosítom. Hozzáadom a liszteket, és óvatosan összeforgatom.

• 20 cm átmérőjű kerek tortaformába simítom, és légkeverésen 30 perc alatt megsütöm.

• Közben elkészítem a csokoládékrémet: az összes hozzávalót alacsony hőfokon felmelegítem, simára keverem, majd langyosra hűtöm.

• A piskótát tálra teszem, egy kis mogyoróvajjal odaragasztom. Az oldalát késsel leválasztom a sütőformáról, de rajta hagyom a kerek formát.

• A banánokat keresztben és hosszában összesen négy részre vágom.

• A formába simítom a csokikrémet, vágott felükkel lefelé elrendezem rajta a banánokat, kissé belenyomom a krémbe. 15 percre hűtőbe teszem, majd a tetejére simítom a mogyoróvajat. Újabb 15 perc hűtés következik, közben a mogyorót száraz serpenyőben megpirítom.

• A krémsajtot kihabosítom az édesítővel, és habzsákba töltöm.

• Bevonom a tortát a krémsajttal, és a tetejét megszórom pirított mogyoróval.

Lúdláb

TÉSZTA

• 3 tojás

• 3 ek Szafi négyszeres édesítő (eritrit–stevia keverék)

• 3 púpozott ek mandulaliszt

• 1 púpozott ek kakaópor

KRÉM

• ½ l növényi tej

• 25 dkg Torras cukor- és tejmentes étcsokoládé

• 3 ek frissen főtt kávé

• 5 tojássárgája

• 2 ek édesítő

• 2 ek kukoricakeményítő

• 2 db lapzselatin

AZ ÖSSZEÁLLÍTÁSHOZ

• 30 dkg cukormentes, magozott meggybefőtt

• 1 dl a befőtt levéből

• 1 ek pálinka

• 4 db lapzselatin

A DÍSZÍTÉSHEZ

• 3 dkg cukor- és tejmentes étcsokoládé

• A sütőt előmelegítem 180 fokra.

• A tojásokat szétválasztom. A fehérjét kemény habbá verem az édesítővel. A sárgáját kihabosítom, és óvatosan összeforgatom a fehérjehabbal.

• Beleszitálom a mandulalisztet és a kakaóport, és óvatosan összeforgatom a tojáshabbal.

• 16 cm-es kerek tortaformába vagy tortakarikába teszem, és légkeverésen 15 perc alatt megsütöm.

• A formában hagyom kihűlni.

• A krémhez felmelegítek 3 dl növényi tejet. A másik 2 dl növényi tejben habverővel alaposan elkeverem a tojássárgáját, a kukoricakeményítőt és az édesítőt.

• A forró tejből beleteszek egy merőkanálnyit a tojásos részbe, és habverővel alaposan elkeverem, majd az egészet visszaöntöm a lábosba. Ez a hőkiegyenlítés, ami azért fontos, hogy ne csapódjon ki a tojás.

• Alacsony hőfokon, folytonos keverés mellett besűrítem a krémet. Leveszem a tűzhelyről, és beletördelem a csokit. Hagyom állni pár percig, majd habverővel simára keverem.

• A zselatinlapokat langyos vízbe áztatom. A meggylevet a pálinkával felforralom. Leveszem a tűzhelyről, hozzáadom a meggyet, amit előtte egyesével alaposan ellenőriztem, hogy nincs-e benne mag.

• A zselatinlapokat egyesével kicsavarom, hozzáadom a meggyhez, és alaposan elkeverem.

• A meggyes részt a piskótára öntöm, és a tortakarikában hűtőbe teszem. Amint megszilárdul, rásimítom a csokikrémet, és egy éjszakát, de legalább 6 órát hűtőben pihentetem.

• Másnap vékony késsel meglazítom az oldalát, és lehúzom róla a tortakarikát.

• A díszítésre szánt csokit gőz fölött felolvasztom. Kis kerek pogácsa- vagy fánkszaggatót helyezek egy sütőpapírra, és konyhai ecsettel csokoládékorongokat festek a sütőpapírra. Hűtőben kihűtöm, és tálalásnál a tortára helyezem.

TARTALOMJEGYZÉK

Sütőben készül

Torták és tortácskák

Gesztenyetorta

Banoffee dekadens banánosmogyorós sajttorta

Lúdláb

Málnás pisztácia-matcha torta

Sütőtökös csokoládétorta szegfűszeggel

Diós angel food cake

Fekete-fehér csokis minitorta

Kókuszcupcake

Fügés csokoládécupcake

Szeletek, falatok, piték, kekszek

Barnított vajas, pekándiós sütőtökszelet fehércsoki-mázzal

Diós fehérrépa szelet

Flódnicrumble

Áfonyás pite

Meggyes lepény mákmorzsával

Teljesen újragondolt almás pite

Tofu-túró szelet liofilizált bogyós gyümölcsökkel

Banános reggeli szelet

Fűszeres zabkenyér

Sárgabarackos brownie

Rózsaborsos cheesecake brownie

Csokoládé-füge golyók

Banánkenyércsók

Csokis mogyorócsók

Rozmaringos pekándiós keksz

Krémek, egyebek

Fehércsokoládé-mousse fügével

Kókusz panna cotta Barack-mangó-maracuja coulis-val

Mangós chia puding

Dinnyés-mentás bubble puding

Vegán citromcurd

Alap-csokoládékrém

Vegán nutella

5 perces tiramisu light

Málnapalacsinta

Narancsos-bazsalikomos édes arancini

Latte avokádó

Nyers vegán receptek

Torták

Csokoládés gesztenyetorta

Kesumarcipán torta

Citromtorta

Szeletek, kosárkák, tekercsek

Répatorta kosárka

Kesumálna

Kávés tekercs

Málnás-csokoládés tekercs

Ropogós mogyoróvajas szelet

Pisztáciás-vörös áfonyás halva

Reese’s, karamellizált popcornnal

Nutella kókuszgolyó deluxe

Csokiszalámi

Trader Joe’s kosárka

Aszalt szilvás, törhető táblás csoki

Csokoládékrémmel töltött datolyás kosárka

Elektronikus változat:

eKönyv Magyarország Kft.

www.ekonyv.hu

Készítette Ambrose Montanus

Felhasznált betűtípusok

IBM Plex Sans Condensed – SIL Open Font License

IBM Plex Mono – SIL Open Font License

Noto Serif – Apache License 2.0

Playball – SIL Open Font License

Source Serif 4 – SIL Open Font License